Държавен вестник, бр. 13, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  13
(8) Без да се засяга чл. 5.1, изречение 
първо от Устава, Българската народна банка 
осъществява статистическа дейност, свързана 
с изпълнението на функциите є и като част 
от националната статистическа система, и 
подпомага ЕЦБ при събирането на статис-
тическа информация с цел осъществяването 
на задачите на ЕСЦБ.
(9) Българската народна банка извършва 
изследователска дейност, насочена към под-
помагане изпълнението на задачите є. 
Чл. 4. Без да се засяга чл. 37 от Устава, 
Българската народна банка не може да разгла-
сява и да предава на други лица информация, 
свързана с ЕСЦБ, както и получената инфор-
мация, представляваща служебна, банкова, 
професионална, търговска или друга правно 
защитена тайна за банките и за другите 
участници в паричния оборот и в кредитните 
отношения.
Чл. 5. (1) Българската народна банка прите-
жава дял от капитала на ЕЦБ в съответствие 
с чл. 28 и 29 от Устава.
(2) Българската народна банка може да 
участва организационно и финансово в меж-
дународни организации, както и да участва 
от свое име в дейността на тези организации, 
когато Република България има интерес в 
съответствие с член 6 от Устава.
Г л а в а  в т о р а
НЕЗАВИСИМОСТ
Чл. 6. Без да се засяга чл. 130 от Договора 
за функционирането на Европейския съюз при 
упражняване на правомощията и изпълнение 
на задълженията си по този закон Българската 
народна банка, управителят и членовете на 
управителния съвет са независими и нямат 
право да искат или да приемат указания от 
институциите, органите, службите или аген-
циите на Европейския съюз, от Министерския 
съвет или от правителствата на други държа-
ви – членки на Европейския съюз, както и от 
други органи и институции. Министерският 
съвет и другите органи и институции по изре-
чение първо нямат право да оказват влияние 
на Българската народна банка, на управителя 
или членовете на управителния съвет.
Г л а в а  т р е т а
ОТЧЕТНОСТ
Чл. 7. (1) Българската народна банка се 
отчита за своята дейност пред Народното 
събрание, без да се засягат чл. 284, параграф 3 
от Договора за функционирането на Европей-
ския съюз и чл. 15 от Устава.
(2) Българската народна банка предоставя 
на Народното събрание за информация прие­
тия от управителния съвет годишен бюджет в 
30-дневен срок от приемането му. Годишният 
бюджет се обнародва в „Държавен вестник“.
(3) Без да се засягат чл. 284, параграф 3 от 
Договора за функционирането на Европейския 
съюз и чл. 15 от Устава, Българската народна 
банка представя на Народното събрание консо-
лидиран финансов отчет заедно с одиторския 
доклад по ал. 6 и отчет за изпълнението на 
бюджета си в срок не по-късно от 30 юни на 
следващата година, както и два пъти годишно 
отчет за своята дейност, в който прави преглед 
и оценка на дейността си през предходния 
период.
(4) Българската народна банка изготвя 
финансови отчети в съответствие с правната 
рамка на ЕЦБ за счетоводна и финансова 
отчетност в ЕСЦБ.
(5) Българската народна банка публикува 
на интернет страницата си всяка седмица и 
при приключването на всеки месец баланс, 
който отразява състоянието на основните 
активи и пасиви. Формата и съдържанието 
на баланса на Българската народна банка 
се определят в наредба в съответствие с 
правната рамка за счетоводна и финансова 
отчетност в ЕСЦБ.
(6) Годишният финансов отчет и консо-
лидираният финансов отчет на Българската 
народна банка се заверяват от независим 
външен одитор и се публикуват заедно с 
одиторския доклад.
(7) Независимият външен одитор се при-
ема от управителния съвет въз основа на 
процедура, проведена по реда на Закона за 
обществените поръчки, и се одобрява съгласно 
чл. 27 от Устава.
(8) Отчетите по бюджетните разходи на 
банката се проверяват от Сметната палата, 
която изготвя специален доклад за резулта-
тите от проверката. Отчетът по бюджетните 
разходи на банката се представя в Народното 
събрание едновременно с годишния є отчет.
(9) Контролът по изпълнението на Закона 
за обществените поръчки се осъществява от 
Сметната палата. Органите на Агенцията за 
държавна финансова инспекция не извършват 
проверки в Българската народна банка. 
Г л а в а  ч е т в ъ р т а
ОСНОВЕН КАПИТАЛ И РЕЗЕРВИ
Чл. 8. (1) Основният капитал на Българ-
ската народна банка е 1 милиард евро. 
(2) Основният капитал на Българската 
народна банка е собственост на държавата.
Чл. 9. (1) За покриване на финансови рис­
кове Българската народна банка формира 
провизии в определен от управителния съвет 
размер, които са елемент на счетоводните 
разходи, като се вземат предвид относимите 
фактори, включително нивото на рисковите 
активи в баланса.
(2) Фонд „Резервен“ се образува от от-
числения в размер 25 на сто от годишното 
превишение на приходите над разходите на 
банката. Средствата от фонда се използват за 
покриване на загуби на банката.